คือผมหายใจไม่สะดวกมา3วันแล้วครับผมจะต้องหายใจเข้าทางปากแล้วหายออกทางจมูกอะครับอาการนี่มันจะเป็นทีๆหรือผมต้องหาวมันถึงจะหายใจได้สุดครับแล้วก็กลับมาเป็นเหมือนเดิมครับผมอายุ13-14ครับอยากทราบว่าจะแก้ไขได้อย่างไรครับตอนนี้ผมกังวลมากครับ😰 ตอนนี้ผมก็หายใจออกแค่จมูกข้างเดียวครับ
สวัสดีค่ะ อาการหายใจไม่สะดวก ต้องหายใจทางปากดังกล่าวมานั้น อาจเกิดจาก มีการอุดตันในรูจมูกจากสาเหตุใดๆเช่นเยื่อบุจมูกบวมจากภูมิแพ้ การติดเชื้อในเยื่อบุโพรงจมูก มีสิ่งแปลกปลอมในจมูก ริดสีดวงจมูก ไซนัสอักเสบโดยถ้าเป็นภาวะภูมิแพ้อาจมีช่วงที่ดีขึ้นได้เมื่อกำจัดปัจจัยที่กระตุ้น หรือได้รับยาแก้แพ้ แนะนำการรักษาตามอาการเช่นถ้าคันหรือมีน้ำมูกมาก อาจรับประทานยาแก้แพ้หรือยาลดน้ำมูกร่วมไปก่อน อาจล้างจมูกได้ถ้ามีน้ำมูกและควรไปพบแพทย์ถ้ายังหายใจไม่ออกต่อเนื่อง จนมีอาการหายใจหอบเหนื่อย หรือรู้สึกคัดในโพรงจมูกมาก มีไข้ร่วมด้วย